Diari Oficial de la Generalitat Valenciana


Sumari del DOGV 6834, del 06-08-2012 (2012/7090)

Notificació de la sentència dictada en el juí verbal número 959/2011.
---------------------------------------------------------------------

### Dades del document

Número de DOGV
:   6834

Data del DOGV
:   06-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7090


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el juí verbal número 959/2011. [2012/7090]  
Juí verbal 000959/2011  
De: Empresa Mixta Valenciana de Aguas SA.  
Procuradora: Desamparados Barber Paris.  
Contra: Álvaro Gil Leiva.  
En este procediment de juí verbal seguit a instàncies de l'Empresa Mixta Valenciana de Aguas SA contra Álvaro Gil Leiva, s'ha dictat sentència, l'encapçalament i dispositiva de la qual diu literalment:  
  
«Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de juí verbal seguides amb el número 959/2011, a instàncies de la mercantil Empresa Mixta Valenciana de Aguas, SA, -Emivasa- representada per la procuradora Desamparados Barber Paris i assistida del lletrat Ignacio López Arbide, contra Álvaro Gil Leiva, declarat en rebel·lia; en l'exercici de sengles accions de resolució de contracte i reclamació d'una quantitat.  
Dispositiva  
Que estime íntegrament la demanda deduïda per la mercantil Empresa Mixta Valenciana de Aguas SA, representada per la procuradora Desamparados Barber Paris, contra Álvaro Gil Leiva, declarat en rebel·lia.  
1r. Condemne Álvaro Gil Leiva al pagament a l'actora de la suma de mil cinquanta-huit euros amb trenta-dos cèntims (1.058,32 €), més els interessos legals des de la data de la interpel·lació judicial (26 de maig de 2011), més les factures que s'hagen meritat des de la de data 8 d'abril de 2011 (A2011FC0715075) i que es meriten d'ara en avant, fins que es duga a terme la retirada del comptador. I  
  
2n. Declare resolt el contracte de subministrament d'aigua subscrit pel demandat el 16 de juny de 1961 i relatiu a l'immoble siti a València, carrer Serreria número 3 (hui, núm. 5), pis quint, porta 281, i faculte la demandant perquè duga a terme les actuacions necessàries per al cessament efectiu del subministrament d'aigua, autoritzant-la, inclús i de ser necessari, que accedisca al lloc on es trobe el comptador a fi de poder interceptar el pas de l'aigua.  
S'imposen al demandat les costes del procediment, amb les limitacions de l'article 32.5 LGL0930.  
Contra esta sentència, que no és ferma, s'hi pot interposar un recurs d'apel·lació per a l'Audiència Provincial, que s'haurà d'interposar davant d'este Jutjat en el termini de 20 dies comptadors a partir de l'endemà de la notificació d'esta sentència, i exposar-hi les al·legacions en què es base la impugnació, a més de citar la resolució apel·lada i els pronunciaments que s'impugnen (art. 458.1 i 2 GZD3682). I amb subjecció al que disposa la disposició addicional 15a de la Llei Orgànica del Poder Judicial per tal d'acomplir el deure d'efectuar un depòsit per a recórrer.  
Esta és la meua sentència, jutjant en primera instància, que pronuncie, mane i firme».  
Atés que es desconeix el domicili o residència actual de la part demandada, Álvaro Gil Leiva, mitjançant la diligència d'ordenació dictada, i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana, per a dur a efecte la diligència de notificació de la sentència.  
  
València, 3 de juliol de 2012.- El secretari judicial: Alberto Martínez de Santos.